Uues asukohas laienes märgatavalt töökoja tegevuspiirkond. Tellimusi saabus ümbruskonna talurahvalt, Palamuse ametimeestelt ja koguni mõisnikelt. Kingseppmeister Luts mäletab veel praegu, kuidas ta on valmistanud paruneile säärsaapaid ja mõisapreilidele "spiilnahast" pidukingi. Tulusid lisanes niivõrd, et Hindrik Luts võis endale ehitada veskijärve äärde ruumika maja.